"Chelsi" Mourino murabbiyligida penaltilar seriyasida g‘alaba qozona olmaslik an’anasini davom ettirdi. Jamoa 27 oktabr kuni Angliya ligasi kubogining to‘rtinchi bosqichida "Stok Siti" bilan o‘ynadi va durang natijadan keyin belgilangan penaltilar seriyasida 4:5 hisobida yutqazdi. Beshinchi bo‘lib zarba bergan Eden Azar "Stok Siti" darvozaboni Jyek Batdendni alday olmadi. Shu tariqa, "Chelsi" Joze Mourino bosh murabbiyligida 5 marta penaltilar seriyasida ishtirok etib, biron marta g‘alaba qila olmadi. "Stok Siti" uchun esa bu beshinchi marta ketma-ket penaltilar seriyasini o‘z foydasi uchun hal qilish bo‘ldi.